**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**VOT ELECTRONIC din 02-04.12.2020**

**HOTĂRÂREA NR. 05**

**privind completarea componenței Consiliului**

**Uniunii Naționale a Barourilor din România**

*Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare (în continuare Lege),*

*Văzând dispozițiile art. 63 alin. (1) lit. b), art. 64 alin. (1), (2) și (3) din Lege și art. 84 alin. (1) și (2) din Statutul profesiei de avocat, precum și Hotărârile Consiliului Uniunii Naționale a Barourilor din România (în continuare U.N.B.R.) nr. 107/2020 și 108/2020,*

*Luând act de faptul că există câte un loc vacant în Consiliul U.N.B.R. pentru Barourile Ilfov și Sibiu, potrivit normei de reprezentare prevăzute la art. 84 alin. (2) din Statutul profesiei de avocat și există câte un singur candidat propus de fiecare din cele două Barouri pentru alegerea ca membru al Consiliului U.N.B.R., cu privire la care nu s-au exprimat contestații sau obiecțiuni,*

*Constatând că materialele supuse votului au fost publicate pe pagina web a U.N.B.R., în data de 19 noiembrie 2020 și comunicate ulterior, prin poșta electronică, către toți delegații la Congres, astfel cum aceștia au fost comunicați de barouri,*

*În urma votului electronic asupra materialelor ce au compus ordinea de zi a Congresului, pe platforma ifep.ro, în perioada 02-04.12.2020,*

*Având în vedere încheierea procedurii de vot electronic și constatarea că, potrivit datelor furnizate de platforma ifep.ro, s-a constituit cvorumul prevăzut pentru aprobare,*

**HOTĂRĂŞTE:**

**Art. 1.** – Consiliul U.N.B.R. se completează, după cum urmează:

a) - domnul avocat Șerban-Niculae Lovin, consilier U.N.B.R., Baroul Ilfov;

b) - domnul avocat Nicolae-Eugen Baier, consilier U.N.B.R., Baroul Sibiu.

**Art. 2. –** Durata mandatului noilor membri ai Consiliului U.N.B.R. se stabilește potrivit dispozițiilor art. 64 alin. (2) din Lege.

**Art. 3.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor, care vor asigura comunicarea hotărârii către membrii acestora.

**P R E Ş E D I N T E U.N.B.R.**

**Av. dr. Traian-Cornel BRICIU**